proxectonos/corpus_dominio_legal_administrativo_tmp huggingface dataset:
RESOLUCIÓN do 17 de outubro de 2025, da Dirección Xeral de Emprego Público e Administración de Persoal, pola que se anuncia a exposición das listaxes definitivas de axudas aprobadas e denegadas dos criterios de repartición do Fondo de Acción Social do exercicio económico 2024, relativos á axuda para a atención de persoas con discapacidade.
Consellería de Facenda e Administración Pública — III. Outras disposicións — 27/10/2025

De conformidade co establecido na norma 9.3 do Acordo do Consello da Xunta de Galicia polo que se autorizan os criterios de repartición e a convocatoria do Fondo de Acción Social para o exercicio económico do ano 2024, relativos á axuda para a atención de persoas con discapacidade para o persoal da Administración xeral da Comunidade Autónoma de Galicia e das entidades públicas instrumentais do sector público autonómico, enunciadas na letra a) do artigo 45 da Lei 16/2010, do 17 de decembro, aprobados polo Consello da Xunta de Galicia do 14 de abril de 2025 e publicados pola Resolución da Dirección Xeral de Emprego Público e Administración de Persoal do 15 de abril de 2025 (DOG núm. 79, do 25 de abril), o anuncio de exposición das listaxes provisionais de persoas admitidas e excluídas publicarase no
Diario Oficial de Galicia
.
Dado que nas listaxes preceptivas figuran datos de carácter identificativo, de características persoais, económicas ou de saúde protexidos pola Lei orgánica 3/2018, do 5 de decembro, de protección de datos persoais e garantía dos dereitos dixitais, cuxa publicación pode lesionar o dereito constitucional á intimidade das persoas solicitantes ou causantes das axudas, cómpre realizar a publicación coas limitacións e reservas establecidas no artigo 46 da Lei 39/2015, do 1 de outubro, do procedemento administrativo común das administracións públicas.
Dando cumprimento ao prescrito, esta dirección xeral
Primeiro. Facer públicas as listaxes definitivas das axudas aprobadas e denegadas dos criterios de repartición do Fondo de Acción Social do exercicio económico 2024, relativos á axuda para a atención de persoas con discapacidade, na páxina web da Dirección Xeral de Emprego Público e Administración de Persoal http://funcionpublica.xunta.es/?q=FAS
Para o coñecemento íntegro do acto, as persoas solicitantes deberán introducir nos espazos habilitados para o efecto o NIF e o código de impresión da súa solicitude.
Segundo. Contra esta resolución as persoas interesadas poderán presentar recurso de alzada ante a persoa titular da Consellería de Facenda e Administración Pública no prazo dun mes contado dende o día seguinte ao da publicación desta resolución no
Diario Oficial de Galicia
, de conformidade co establecido na Lei 39/2015, do 1 de outubro, do procedemento administrativo común das administracións públicas.
Os recursos deberán dirixirse á persoa titular da Dirección Xeral de Emprego Público e Administración de Persoal da Consellería de Facenda e Administración Pública.
Santiago de Compostela, 17 de outubro de 2025
RESOLUCIÓN do 20 de outubro de 2025, da Xerencia da Área Sanitaria da Coruña e Cee, pola que se anuncia a incorporación ao Consello Asesor de Pacientes da Área Sanitaria da Coruña e Cee da Asociación Fibro Visibles e da Asociación para la Incontinencia Anal y Urinaria.
Servizo Galego de Saúde — III. Outras disposicións — 28/10/2025

De conformidade co disposto na disposición adicional primeira da Orde do 16 de outubro de 2018 pola que se regula a composición e o réxime xurídico de funcionamento dos consellos asesores de pacientes de área, anúnciase a incorporación ao Consello Asesor de Pacientes da Área Sanitaria da Coruña e Cee da Asociación Fibro Visibles e da Asociación para la Incontinencia Anal y Urinaria (Asia).
A Coruña, 20 de outubro de 2025
RESOLUCIÓN do 20 de outubro de 2025 pola que se dá publicidade da encomenda de xestión á Fundación Semana Verde de Galicia para o desenvolvemento do VIII Campionato Galego de Formación Profesional, Galiciaskills 2025.
Consellería de Educación, Ciencia, Universidades e Formación Profesional — III. Outras disposicións — 27/10/2025

De conformidade co artigo 8.1.b) da Lei 19/2013, do 9 de decembro, de transparencia, acceso á información pública e bo goberno, dáse publicidade da encomenda de xestión da Consellería de Educación, Ciencia, Universidades e Formación Profesional á Fundación Semana Verde de Galicia, coas seguintes características:
• Resolución do 17 de outubro de 2025, da Consellería de Educación, Ciencia, Universidades e Formación Profesional, pola que se encarga á Fundación Semana Verde de Galicia o desenvolvemento do VIII Campionato Galego de Formación Profesional, Galiciaskills 2025.
• Actividade: apoio nos labores de organización, montaxe, loxística e servizos xerais do VIII Campionato galego de formación profesional, Galiciaskills 2025, de conformidade cos requirimentos técnicos que se detallan na devandita resolución, relativos ás obrigas da Fundación, ás directrices de execución e ao cronograma das actividades que se van desenvolver.
• Natureza e alcance da xestión encomendada: encomenda de xestión a medios propios ao ter a Fundación Semana Verde de Galicia a consideración de medio propio instrumental da Administración xeral da Comunidade Autónoma de Galicia, en cumprimento do establecido nos artigos 10 e 47 e seguintes da Lei 16/2010, do 17 de decembro, de organización e funcionamento da Administración xeral e do sector público autonómico de Galicia.
• Prazo de vixencia: a vixencia desta encomenda rematará cando a súa actuación estea totalmente finalizada e debidamente acreditada pola Fundación Semana Verde de Galicia ante a Consellería de Educación, Ciencia, Universidades e Formación Profesional, en todo caso, o 30 de outubro de 2025, data de finalización do VIII Campionato Galego de Formación Profesional.
• Orzamento: 404.918,07 euros (IVE do 21 % incluído).
• Financiamento: tramítase con cargo á aplicación orzamentaria 07.04.422M.640.12 dos orzamentos da Consellería de Educación, Ciencia, Universidades e Formación Profesional para o ano 2025.
Santiago de Compostela, 20 de outubro de 2025
ORDE do 22 de outubro de 2025 pola que se publica o incremento do crédito previsto na Orde do 3 de xaneiro de 2025 pola que se establecen as bases reguladoras polas que se rexerá a concesión das axudas económicas a través do Bono Emancípate, no ano 2025, e se procede á súa convocatoria (código de procedimiento CT501B).
Consellería de Cultura, Lingua e Xuventude — III. Outras disposicións — 28/10/2025

O 28 de xaneiro de 2025 publicouse no Diario Oficial de Galicia número 18, a Orde do 3 de xaneiro de 2025 pola que se establecen as bases reguladoras polas que se rexerá a concesión das axudas económicas a través do Bono Emancípate, no ano 2025, e se procede á súa convocatoria (código de procedemento CT501B).
No artigo 4 da orde mencionada prevese un crédito de un millón novecentos corenta mil euros (1.940.000 €) para o financiamento destas axudas, con cargo á aplicación orzamentaria 13.05.313A.780.0 dos orzamentos xerais da Comunidade Autónoma de Galicia para o ano 2025.
Na disposición adicional primeira das citadas bases reguladoras prevese a posibilidade de ampliar a contía máxima do crédito dispoñible para esta convocatoria, quedando este incremento condicionado á declaración de dispoñibilidade do crédito como consecuencia dalgunha das circunstancias sinaladas no artigo 30.2 do Regulamento da Lei 9/2007, do 13 de xuño, de subvencións de Galicia, aprobado polo Decreto 11/2009, do 8 de xaneiro.
Dado que o importe inicial establecido na Orde do 3 de xaneiro de 2025 non é suficiente para pagar todas as solicitudes e actualmente na aplicación orzamentaria correspondente existe crédito dispoñible, cómpre ampliar o importe do crédito destinado ás axudas que se poderán conceder ao abeiro da referida orde, coa finalidade de conceder a subvención ao maior número de beneficiarios posibles.
Segundo se establece no artigo 30 do Regulamento da Lei de subvencións de Galicia, nestes casos o órgano competente para a concesión deberá publicar a ampliación de crédito nos mesmos medios en que publicou a convocatoria, sen que esta publicación implique unha apertura do prazo para presentar novas solicitudes nin o inicio de novo cómputo dos prazos para resolver.
De acordo co anterior, unha vez declarada a dispoñibilidade de crédito, vista a Lei 9/2007, do 13 de xuño, de subvencións de Galicia, e o Decreto 11/2009, do 8 de xaneiro, polo que se aproba o seu regulamento e no uso das facultades que me foron concedidas,
Artigo único
Ampliar o importe total do crédito das axudas establecidas na Orde do 3 de xaneiro de 2025 pola que se establecen as bases reguladoras polas que se rexerá a concesión das axudas económicas a través do Bono Emancípate, no ano 2025, e se procede á súa convocatoria (código de procedemento CT501B), por un importe de 250.000 €, con cargo á aplicación orzamentaria 13.05.313A.780.0. Unha vez efectuada esta ampliación, o importe total destas axudas ascende a dous millóns cento noventa mil euros (2.190.000 €).
A publicación desta orde non supón a apertura dun novo prazo de presentación de solicitudes.
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 22 de outubro de 2025
RESOLUCIÓN do 4 de marzo de 2025, da Dirección Xeral de Administración Local, pola que se fan públicas as axudas concedidas ao abeiro da Orde do 9 de xaneiro de 2024 pola que se establecen as bases reguladoras e a convocatoria de subvencións para o ano 2024, en réxime de concorrencia competitiva, dentro do Plan específico de acción comunitaria destinado a asociacións veciñais, confederacións, federacións ou unións de asociacións de veciños, comunidades de usuarios de augas e asociacións de mulleres rurais de Galicia (código de procedemento PR487A) (DOG número 20, do 29 de xaneiro de 2024), que se tramitou como expediente anticipado de gasto.
Consellería de Presidencia, Xustiza e Deportes — III. Outras disposicións — 23/04/2025

Conforme o establecido no artigo 15.1 da Lei 9/2007, do 13 de xuño, de subvencións de Galicia, os órganos administrativos concedentes publicarán no
Diario Oficial de Galicia
as subvencións concedidas, con expresión da convocatoria, programa e crédito orzamentario a que se imputan, entidades beneficiarias, cantidade concedida e finalidade ou as finalidades da subvención. Igualmente, o artigo 17 da Lei 1/2016, do 18 de xaneiro, de transparencia e bo goberno, indica que se publicará a concesión das subvencións.
En cumprimento dos devanditos preceptos legais,
Publicar no
Diario Oficial de Galicia
as axudas concedidas en virtude da Orde do 9 de xaneiro de 2024 pola que se establecen as bases reguladoras e a convocatoria de subvencións para o ano 2024, en réxime de concorrencia competitiva, dentro do Plan específico de acción comunitaria destinado a asociacións veciñais, confederacións, federacións ou unións de asociacións de veciños, comunidades de usuarios de augas e asociacións de mulleres rurais de Galicia (código de procedemento PR487A) (DOG número 20, do 29 de xaneiro), que se tramitou como expediente anticipado de gasto.
O importe total das subvencións concedidas ascende a 2.995.984,16 €, con cargo á aplicación orzamentaria 35.04.141A.781.0, correspondente aos orzamentos xerais da Comunidade Autónoma de Galicia para o ano 2024, distribuída entre as entidades beneficiarias e polas respectivas contías que se relacionan no anexo desta resolución.
Santiago de Compostela, 4 de marzo de 2025
RESOLUCIÓN do 8 de abril de 2025 pola que se anuncia o acordo do Pleno sobre a publicación de tres informes de fiscalización.
Consello de Contas de Galicia — III. Outras disposicións — 16/04/2025

De conformidade co disposto no artigo 19 da Lei 6/1985, do 24 de xuño, do Consello de Contas de Galicia, anúnciase a aprobación e publicación por parte do Pleno, con data do 31 de marzo de 2025, dos informes de fiscalización que a seguir se relacionan:
– Informe de fiscalización da Conta Xeral da Comunidade Autónoma, exercicio de 2023. Actuación [1602024-01].
– Informe de fiscalización da Conta Xeral do Servizo Galego de Saúde, exercicio de 2023. Actuación [1802024-01].
– Informe económico-financeiro das entidades instrumentais autonómicas, exercicio de 2023. Actuación [1902024-01].
Ligazón para acceder aos textos completos dos informes:
https://www.ccontasgalicia.es/gl/menus-consello/fiscalizacion/informes
Santiago de Compostela, 8 de abril de 2025
EXTRACTO da Orde do 3 de abril de 2025 pola que se establecen as bases reguladoras do VIII Premio CGAC de investigación e ensaio sobre arte contemporánea, e se convocan para o ano 2025 (código de procedemento CT143A).
Consellería de Cultura, Lingua e Xuventude — III. Outras disposicións — 16/04/2025

BDNS (Identif.): 825277.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
https://www.infosubvenciones.es/bdnstrans/GE/es/convocatoria/825277
Primeiro.
Beneficiarias
Pode participar no Premio CGAC de investigación e ensaio sobre arte contemporánea calquera persoa física, maior de idade, que presente un texto inédito en galego, relacionado con labores de investigación e produción de pensamento en arte contemporánea.
Segundo.
Obxecto e finalidade
Tendo en conta a escaseza actual de canles especializadas en Galicia para publicar textos sobre arte contemporánea, o Premio CGAC de investigación e ensaio sobre arte contemporánea ten por obxecto contribuír á investigación e produción de pensamento en arte contemporánea a través da presentación de traballos que sexan inéditos e redactados en lingua galega.
Terceiro.
Bases reguladoras
Orde do 31 de marzo de 2025 pola que se establecen as bases reguladoras do VIII Premio CGAC de investigación e ensaio sobre arte contemporánea, e se convocan para o ano 2025 (http://cgac.xunta.gal/).
Cuarto.
Contía
Outorgarase un só premio por un importe de tres mil euros (3.000 €).
Quinto.
Prazo de presentación de solicitudes
O prazo de presentación de solicitudes finaliza o 1 de setembro de 2025.
Santiago de Compostela, 3 de abril de 2025
RESOLUCIÓN do 8 de abril de 2025 pola que se aproba a concesión das bolsas destinadas a persoas con discapacidade física, orgánica ou sensorial para a formación práctica.
Valedor do Pobo — III. Outras disposicións — 21/04/2025

Vista a proposta formulada pola Presidencia da comisión nomeada para a concesión das bolsas destinadas a persoas con discapacidade física, orgánica ou sensorial para a formación práctica na institución do Valedor do Pobo, convocadas mediante a Resolución do 23 de xaneiro de 2025 (DOG núm. 24, do 5 de febreiro),
Primeiro. Concederlles as dúas bolsas destinadas a persoas con discapacidade física, orgánica ou sensorial para a formación práctica na institución do Valedor do Pobo ás persoas aspirantes que se relacionan no anexo I, por teren obtido a maior puntuación de conformidade cos criterios de valoración fixados na base novena da Resolución do 23 de xaneiro de 2025.
De conformidade coa base décimo segunda da la convocatoria, as persoas seleccionadas deberán incorporarse para o desenvolvemento dos labores de formación práctica dentro dos sete (7) días naturais seguintes ao da publicación desta resolución no
Diario Oficial de Galicia.
Se transcorrido o dito prazo a incorporación das persoas seleccionadas non se producise, a bolsa poderase entender rexeitada, salvo causa xustificativa.
Segundo. De conformidade co establecido na base décimo primeira da convocatoria, facer pública a resolución definitiva de concesión das bolsas con expresión das persoas beneficiarias (anexo I) e a relación complementaria de suplentes (anexo II), co detalle da puntuación acadada en cada epígrafe do baremo, segundo os criterios de valoración que figuran na base novena da convocatoria.
Terceiro. Excluír do procedemento de concesión das bolsas as persoas aspirantes que figuran no anexo III, ao non achegaren, dentro de prazo de cinco (5) días hábiles concedido, a documentación exixida na base sétima da convocatoria, acreditativa dos requisitos que deben reunir os aspirantes para poderen ser beneficiarios das bolsas en cuestión, recollidos na base segunda da convocatoria.
Cuarto. A presente resolución entrará en vigor o día seguinte ao da súa publicación no
Diario Oficial de Galicia
e na páxina web da Valedora do Pobo.
Contra esta resolución, que pon fin á vía administrativa, as persoas interesadas poderán interpoñer recurso contencioso-administrativo, de conformidade co establecido nos artigos 8, 14 e 46 da Lei 29/1998, do 13 de xullo, reguladora da xurisdición contencioso-administrativa. Potestativamente, e con carácter previo, poderase interpoñer recurso de reposición, ante este mesmo órgano, nos termos dos artigos 123 e 124 da Lei 39/2015, do 1 de outubro, do procedemento administrativo común das administracións públicas.
Santiago de Compostela, 8 de abril de 2025
ORDE do 7 de abril de 2025 pola que se fixa o prezo privado para a venda ao público dunha publicación editada pola Fundación Cidade da Cultura.
Consellería de Cultura, Lingua e Xuventude — III. Outras disposicións — 21/04/2025

O artigo 50 da Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, dispón que «son prezos privados as contraprestacións que obteñan os suxeitos a que se refire o artigo 3 desta lei pola prestación de servizos ou a realización de actividades efectuadas en réxime de dereito privado cando, prestándose tamén tales servizos ou actividades polo sector privado, sexan de solicitude voluntaria por parte dos administrados».
Así mesmo, o artigo 51 da referida lei establece que «os prezos privados serán fixados polas consellerías correspondentes, logo de informe favorable da de Economía e Facenda, atendendo ás condicións e circunstancias do mercado en que operen, sen prexuízo de que excepcionalmente poidan aplicarse subvencións reguladoras. Para estes esfectos, a consellería correspondente remitirá á de Economía e Facenda o proxecto normativo xunto coa memoria económica en que se xustifiquen os aspectos anteriores. A norma que fixe estes prezos deberá ser publicada no
Diario Oficial de Galicia
».
Na súa virtude, vista a proposta formulada pola Consellería de Cultura, Lingua e Xuventude, e logo do informe favorable da Consellería de Facenda e Administración Pública, esta consellería
Artigo único
1. Queda aprobado o prezo privado de venda ao público da publicación editada pola Fundación Cidade da Cultura que se relaciona no anexo.
2. Este prezo entenderase co IVE incluído.
Disposición derradeira única
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 7 de abril de 2025
– Rafael Úbeda. Visión retrospectiva: 30,00 €.
EXTRACTO da Resolución do 10 de abril de 2025 pola que se convocan bolsas do programa Santander excelencia 360º no curso 2024/25.
Universidade de Vigo — III. Outras disposicións — 21/04/2025

BDNS (Identif.) 826644.
De conformidade co disposto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode atopar na Base de datos nacional de subvencións:
https://www.infosubvenciones.es/bdnstrans/GE/es/convocatoria/826644
Primeiro.
Persoas beneficiarias
Alumnado que rematou unha titulación de grao na Universidade de Vigo no curso 2023/24, que está matriculado no curso 2024/25 en 60 créditos dalgunha das titulacións de máster universitario da Universidade de Vigo e que ten unha nota de acceso ao máster igual ou superior a 8,5.
Segundo.
Obxecto
.
O obxecto desta convocatoria é facilitar o acceso á educación superior ao estudantado con excelentes expedientes académicos e fomentar a inclusión educativa velando polos criterios de igualdade e equidade social (económica ou cultural).
Terceiro.
Bases reguladoras
Resolución do 10 de abril de 2025 pola que se convocan bolsas do programa Santander excelencia 360º no curso 2024/25.
Cuarto.
Contía
A contía total do crédito destinado a estas axudas será de doce mil euros (12.000 €).
Quinto.
Prazo de presentación de solicitudes
Desde o 11 de abril ata o 15 de maio de 2025.
Vigo, 10 de abril de 2025
EXTRACTO da Orde do 7 de abril de 2025 pola que se establecen as bases reguladoras para a concesión, en réxime de concorrencia competitiva, das bolsas de formación na Dirección Xeral de Comercio e Consumo e se procede á súa convocatoria para o ano 2025 (código de procedemento IN225A).
Consellería de Emprego, Comercio e Emigración — III. Outras disposicións — 25/04/2025

BDNS (Identif.): 828020.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións.
https://www.infosubvenciones.es/bdnstrans/GE/es/convocatoria/828020
Primeiro. Persoas beneficiarias
Persoas que teñan unha titulación universitaria de licenciada/o ou de grao para que complementen os coñecementos teóricos adquiridos nos seus estudos cunha formación práctica que lles permita afrontar con maiores garantías o seu futuro profesional.
Segundo. Obxecto
Bolsas de formación que teñen como obxectivo contribuír á formación titorial de profesionais no campo da actividade comercial e do seu ámbito.
Terceiro. Bases reguladoras
Publícanse conxuntamente na convocatoria.
Cuarto. Importe
Destínase un total de 17.800 €, dos cales 16.800 € corresponden á aplicación orzamentaria 14.06.751A.480.0 e 1.000 € á aplicación orzamentaria 14.06.751A.484.0.
Quinto. Prazo de presentación de solicitudes
Un mes, que se contará a partir do día seguinte ao da publicación desta orde no Diario Oficial de Galicia.
Santiago de Compostela, 7 de abril de 2025
EXTRACTO da Resolución do 16 de abril de 2025 pola que se establecen as bases reguladoras das axudas para programas de calidade desenvolvidos por consellos reguladores de denominacións de calidade agroalimentarias e se convocan para 2025 (código de procedemento MR302B).
Axencia Galega da Calidade Alimentaria — III. Outras disposicións — 25/04/2025

BDNS (Identif.): 828643.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
https://www.infosubvenciones.es/bdnstrans/GE/es/convocatoria/828643
Primeiro. Beneficiarios
Poderán ser beneficiarios destas axudas os consellos reguladores das distintas denominacións de calidade agroalimentaria existentes no ámbito da Comunidade Autónoma de Galicia, sempre que non incorran nalgunha das prohibicións do artigo 10.2 da Lei 9/2007, do 13 de xuño, de subvencións de Galicia. Ademais, os beneficiarios deberán cumprir os requisitos do Regulamento (UE) 2023/2831 da Comisión, do 13 de decembro de 2023, relativo á aplicación dos artigos 107 e 108 do Tratado de funcionamento da Unión Europea ás axudas de minimis.
Segundo. Obxecto
Esta resolución ten por obxecto establecer as bases reguladoras das axudas que, en réxime de concorrencia polo sistema de rateo, vai conceder a Axencia Galega da Calidade Alimentaria para actuacións relacionadas coa implantación e desenvolvemento de programas de mellora e control da calidade e da orixe dos produtos agroalimentarios galegos amparados por algunha denominación xeográfica de calidade das reguladas no capítulo II do título III da Lei 1/2024, do 11 de xaneiro, ou acollidos á produción ecolóxica á que se refire o capítulo IV do mesmo título da dita lei, así como efectuar a convocatoria para o ano 2025.
Terceiro. Bases reguladoras
Resolución do 16 de abril de 2025 pola que se establecen as bases reguladoras das axudas para programas de calidade desenvolvidos por consellos reguladores de denominacións de calidade agroalimentarias e se convocan para 2025 (código de procedemento MR302B).
Cuarto. Importe
1. Para a concesión destas subvencións resulta de aplicación o disposto no Regulamento (UE) 2023/2831 da Comisión, do 13 de decembro de 2023, relativo á aplicación dos artigos 107 e 108 do Tratado de funcionamento da Unión Europea ás axudas de minimis.
2. A subvención asignada para cada programa poderá acadar como máximo o 50 % do importe da actividade subvencionable.
3. A dotación orzamentaria da convocatoria é de trescentos sesenta mil euros (360.000 €).
Quinto. Prazo de presentación de solicitudes
O prazo de presentación de solicitudes será dun mes contado desde o día seguinte ao da publicación da resolución no Diario Oficial de Galicia.
Santiago de Compostela, 16 de abril de 2025
RESOLUCIÓN do 15 de abril de 2025 pola que se anuncia o acordo do Pleno de publicación dun informe de fiscalización.
Consello de Contas de Galicia — III. Outras disposicións — 25/04/2025

De conformidade co disposto no artigo 19 da Lei 6/1985, do 24 de xuño, do Consello de Contas de Galicia, o Pleno anuncia a aprobación e a publicación, o 8 de abril de 2025, do informe da conta xeral das entidades locais, exercicio 2023. Actuación [1702024-01].
Ligazón para acceder aos textos completos dos informes:
https://www.ccontasgalicia.es/gl/menus-consello/fiscalizacion/informes
Santiago de Compostela, 15 de abril de 2025
CORRECCIÓN DE ERROS. Resolución do 8 de marzo de 2025 pola que se convocan actividades de formación, dirixidas aos profesionais que atenden directa ou indirectamente as vítimas de todas as formas de violencia de xénero dos centros de información á muller de Galicia (CIM), do Centro de Recuperación Integral para Mulleres que Sofren Violencia de Xénero (CRI), do Centro de Emerxencia para Mulleres en Situación de Violencia de Xénero (Cemvi), das casas de acollida, das oficinas de atención á vítima e á cidadanía de Galicia, así como ao persoal da Administración xeral da Comunidade Autónoma de Galicia que presta servizos na Dirección Xeral de Loita contra a Violencia de Xénero e da Dirección Xeral de Promoción da Igualdade ou nas unidades administrativas de Igualdade dos departamentos territoriais das delegacións da Xunta.
Escola Galega de Administración Pública — III. Outras disposicións — 21/04/2025

Advertido un erro na citada resolución, publicada no
Diario Oficial de Galicia
número 59, do 26 de marzo de 2025, cómpre facer as seguintes correccións:
Na páxina 19087, onde di:
«1. O prazo de presentación de solicitudes será desde o día seguinte ao da publicación desta resolución no
Diario Oficial de Galicia
ata o 2 de abril de 2025».
Debe dicir:
«1. O prazo de presentación de solicitudes será desde o día seguinte ao da publicación desta resolución no
Diario Oficial de Galicia
ata o 2 de abril de 2025. Para a edición Telepresenza2 da actividade formativa CV25065: Intervención en saúde mental, adicción e xénero, o prazo de presentación de solicitudes será desde o día 22 de abril de 2025 ata o 28 de abril de 2025».
Na páxina 19097, no anexo II, onde di:
Debe dicir:
EXTRACTO da Orde do 22 de abril de 2025 pola que se modifica a Orde do 4 de abril de 2025 pola que se establecen as bases reguladoras das axudas á colleita en verde da viña en Galicia e se convocan para o ano 2025 (código de procedemento MR446C).
Consellería do Medio Rural — III. Outras disposicións — 24/04/2025

BDNS (Identif.): 825192.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
https://www.infosubvenciones.es/bdnstrans/GE/es/convocatoria/825192
Primeiro. Modificación do prazo de presentación de solicitudes
Tendo en conta o establecido no artigo 37 do Real decreto 905/2022, do 25 de outubro, o prazo de presentación iníciase o día seguinte ao da publicación desta orde no Diario Oficial de Galicia e finaliza o 29 de abril de 2025.
Santiago de Compostela, 22 de abril de 2025
RESOLUCIÓN do 14 de abril de 2025 pola que se dá publicidade á adhesión dunha entidade financeira ao convenio para a habilitación dun marco de apoio ao acceso ao financiamento das pequenas e medianas empresas, subscrito entre este instituto e as sociedades de garantía recíproca (financiamento Igape-pemes) (código de procedemento IG535A).
Instituto Galego de Promoción Económica — III. Outras disposicións — 24/04/2025

O Consello de Dirección do Instituto Galego de Promoción Económica, na súa xuntanza do día 26 de decembro de 2024, acordou por unanimidade dos seus membros asistentes a aprobación das bases reguladoras do marco de apoio ao acceso ao crédito das pequenas e medianas empresas, instrumentadas mediante convenio coas sociedades de garantía recíproca e as entidades de crédito adheridas (financiamento Igape-pemes). As ditas bases son publicadas mediante a Resolución do 8 de xaneiro de 2025 (DOG núm. 7, do 13 de xaneiro).
Mediante a Resolución do 16 de xaneiro de 2025 (DOG núm. 12, do 20 de xaneiro), publicouse a relación das entidades financeiras que se adheriron ao convenio.
Posteriormente, o 14 de abril de 2025, adhírese a entidade financeira «Unicaja Banco, S.A.», polo que cómpre facelo público.
Polo que antecede, en virtude das facultades que teño conferidas,
Único. Engadir a entidade financeira «Unicaja Banco, S.A.» á relación de entidades financeiras adheridas ao convenio para a habilitación dun marco de apoio ao acceso ao financiamento das pequenas e medianas empresas, subscrito entre o Instituto Galego de Promoción Económica (Igape) e as sociedades de garantía recíproca (financiamento Igape-pemes).
Santiago de Compostela, 14 de abril de 2025
ORDE do 22 de abril de 2025 pola que se modifica a Orde do 4 de abril de 2025 pola que se establecen as bases reguladoras das axudas á colleita en verde da viña en Galicia e se convocan para o ano 2025 (código de procedemento MR446C).
Consellería do Medio Rural — III. Outras disposicións — 24/04/2025

O día 9 de abril de 2025 publicouse a Orde do 4 de abril de 2025 pola que se establecen as bases reguladoras das axudas á colleita en verde da viña en Galicia e se convocan para o ano 2025 (código de procedemento MR446C).
O artigo 21 da dita orde establece que o prazo de presentación das solicitudes de axuda iníciase o día seguinte ao da súa publicación no Diario Oficial de Galicia e finaliza o 25 de abril de 2025.
O artigo 37.1 do Real decreto 905/2022, do 25 de outubro, polo que se regula a Intervención Sectorial Vitivinícola no marco do Plan estratéxico da política agrícola común establece que o prazo para presentar as solicitudes de axuda para esta intervención deberá finalizarse en todo caso antes do 30 de abril de cada ano. Este real decreto ten carácter de norma básica ao abeiro da súa disposición derradeira primeira.
Tendo en consideración o reducido prazo de presentación das solicitudes que regula a Orde do 4 de abril de 2025 e tendo en conta, así mesmo, que o artigo 30 do Real decreto 905/2022, do 25 de outubro, establece un prazo máximo de presentación das solicitudes antes do día 30 de abril, considérase conveniente modificar a data de presentación das solicitudes ata esa data máxima permitida polo citado real decreto, co fin da facilitar a súa presentación a todas as persoas interesadas.
En consecuencia, de conformidade co previsto no artigo 30.1.3 do Estatuto de autonomía de Galicia e no uso das facultades que me confire a Lei 9/2007, do 13 de xuño, de subvencións de Galicia, e no uso das competencias que me confire a Lei 1/1983, do 22 de febreiro, de normas reguladoras da Xunta e da súa Presidencia,
Artigo único. Modificación da Orde do 4 de abril de 2025 pola que se establecen as bases reguladoras das axudas á colleita en verde da viña en Galicia e se convocan para o ano 2025 (código de procedemento MR446C)
A Orde do 4 de abril de 2025 pola que se establecen as bases reguladoras das axudas á colleita en verde da viña en Galicia e se convocan para o ano 2025 (código de procedemento MR446C) queda redactada como segue:
Un. Modifícase o artigo 21, que queda redactado como segue:
«Artigo 21. Prazo de presentación de solicitudes de axuda
Tendo en conta o establecido no artigo 37 do Real decreto 905/2022, do 25 de outubro, o prazo de presentación iníciase o día seguinte ao da publicación desta orde no Diario Oficial de Galicia e finaliza o 29 de abril de 2025».
Disposición derradeira única. Entrada en vigor
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 22 de abril de 2025
ORDE do 9 de abril de 2025 pola que se autoriza a apertura e o funcionamento do centro autorizado Danza Ponteareas, de Ponteareas, para impartir as ensinanzas de grao elemental de danza.
Consellería de Educación, Ciencia, Universidades e Formación Profesional — III. Outras disposicións — 24/04/2025

A titular do centro autorizado de danza «Danza Ponteareas», de Ponteareas (Pontevedra), solicita a autorización de apertura e o funcionamento para impartir as ensinanzas de grao elemental de danza.
Logo da tramitación do expediente de acordo co disposto no Decreto 253/1995, do 29 de setembro, de autorización a centros docentes privados para impartir ensinanzas artísticas, coa Orde do 5 de decembro de 1995, que o desenvolve, e co Decreto 196/2007, do 20 de setembro, no que se establece a ordenación do grao elemental das ensinanzas de réxime especial de danza (DOG núm. 205, do 23 de outubro), e por proposta da Dirección Xeral de Centros e Recursos Humanos,
Artigo 1.
Autorización do centro
Autorizar a apertura e o funcionamento do centro docente de ensinanzas de réxime especial que se sinala a seguir:
Artigo 2.
Inicio da actividade
Antes da posta en funcionamento das ensinanzas que se autorizan, o Departamento Territorial da Consellería de Educación, Ciencia, Universidades e Formación Profesional de Pontevedra, logo do informe do Servizo Territorial de Inspección Educativa, aprobará expresamente a relación de persoal que impartirá docencia no devandito centro, así como o equipamento axeitado.
Artigo 3.
Inscrición no rexistro
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 4.
Modificación da autorización
O centro queda obrigado ao cumprimento da normativa vixente e a solicitar a oportuna revisión cando teñan que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 9 de abril de 2025
CORRECCIÓN DE ERROS. Resolución do 3 de abril de 2025, da Dirección Xeral de Mobilidade, pola que se convocan as asociacións profesionais de transportistas e de empresas de actividades auxiliares e complementarias do transporte por estrada para acreditaren a súa representatividade co fin de revisar a composición do Comité Galego de Transporte por Estrada.
Consellería de Presidencia, Xustiza e Deportes — III. Outras disposicións — 24/04/2025

Advertido un erro na citada resolución, publicada no Diario Oficial de Galicia número 70, do xoves 10 de abril de 2025, cómpre facer a seguinte corrección:
Na páxina 21494, onde di:
«Para a sección de transporte público regular de uso xeral interurbano de viaxeiros en autobús será necesario incluír o número de autorización de cada empresa».
Debe eliminarse ese parágrafo.
Esta corrección de erros non modifica o prazo de presentación da documentación acreditativa, que finaliza o 16 de maio de 2025.
ORDE do 7 de abril de 2025 pola que se nomean os representantes, titulares e suplentes, de UGT Galicia no Consello Galego de Seguridade e Saúde Laboral.
Consellería de Emprego, Comercio e Emigración — II. Autoridades e persoal — 15/04/2025

A Lei 14/2007, do 30 de outubro, pola que se crea e se regula o Instituto Galego de Seguridade e Saúde Laboral, regula no seu artigo 16 a composición e procedemento de nomeamento das persoas vogais do Consello Galego de Seguridade e Saúde Laboral.
Conforme o previsto na devandita lei, a organización sindical UGT Galicia realizou proposta de designación dos representantes, titulares e suplentes.
En consecuencia, no exercicio das atribucións conferidas de conformidade co disposto no artigo 34 da Lei 1/1983, do 22 de febreiro, de normas reguladoras da Xunta e da súa Presidencia,
Artigo único.
Nomeamento de vogais
Por proposta da organización sindical UGT Galicia:
a) En calidade de titulares, disponse o nomeamento de Mª Isabel González Jardón e Rafael Vázquez García en substitución de Mar Martín González e José Luis Fernández Celis.
b) En calidade de suplentes, disponse o nomeamento de Ana Mª Pereiro Mourelo, en substitución de Mª Isabel González Jardón.
Disposición derradeira única.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 7 de abril de 2025
ORDE do 9 de abril de 2025 pola que se dá de baixa no Rexistro de Escolas de Música e Danza desta comunidade autónoma, por cesamento de actividades, a Escola de Música Municipal Samoeiro, da Pobra do Brollón.
Consellería de Educación, Ciencia, Universidades e Formación Profesional — III. Outras disposicións — 25/04/2025

Mediante a Orde do 8 de setembro de 2008 (DOG do 3 de outubro) autorízase a inclusión no Rexistro de Escolas de Música e Danza desta comunidade autónoma da Escola de Música Municipal Samoeiro, aténdose á Orde do 11 de marzo de 1993 (DOG do 22 de abril), que regula as condicións de creación e o funcionamento das escolas de música e danza da Comunidade Autónoma de Galicia.
O Concello da Pobra do Brollón comunica o cesamento da actividade da escola e solicita a súa baixa no Rexistro de Escolas de Música e Danza desta comunidade autónoma, polo que, por proposta da Dirección Xeral de Centros e Recursos Humanos,
Artigo único. Baixa no Rexistro
Dar de baixa no Rexistro de Escolas de Música e Danza da Comunidade Autónoma de Galicia a Escola de Música Municipal Samoeiro, da Pobra do Brollón (Lugo), código do centro 27020847.
Disposición derradeira primeira. Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda. Entrada en vigor
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 9 de abril de 2025
RESOLUCIÓN do 8 de abril de 2025 pola que se aproba a concesión das bolsas destinadas a persoas con discapacidade e Down para a formación práctica nesta institución.
Valedor do Pobo — III. Outras disposicións — 30/04/2025

Vista a proposta formulada polo presidente da Comisión nomeada para a concesión das bolsas destinadas a persoas con discapacidade e Down para a formación práctica na institución Valedor do Pobo, convocadas pola Resolución do 23 de xaneiro de 2025 (DOG núm. 24, do 5 de febreiro),
Primeiro. Concederlles as dúas bolsas destinadas a persoas con discapacidade e Down para a formación práctica no Valedor do Pobo ás persoas aspirantes que se relacionan no anexo I, por teren obtido a maior puntuación de conformidade cos criterios de valoración fixados na base novena da Resolución do 23 de xaneiro de 2025.
De conformidade coa base décimo segunda da convocatoria, as persoas seleccionadas deberán incorporarse, para o desenvolvemento dos labores de formación práctica, dentro dos sete (7) días naturais seguintes ao da publicación desta resolución no
Diario Oficial de Galicia
.
Se, transcorrido este prazo, a incorporación das persoas seleccionadas non se produce, a bolsa poderase entender rexeitada, salvo causa xustificativa.
Segundo. Facer pública a resolución definitiva de concesión das bolsas, de conformidade coa base décimo primeira da convocatoria.
Terceiro. Excluír do procedemento de concesión das bolsas a aspirante que figura no anexo II, ao non achegar, dentro do prazo de cinco (5) días hábiles concedido, a documentación exixida na base sétima da convocatoria, acreditativa dos requisitos que deben reunir os aspirantes para poder ser beneficiarios das bolsas en cuestión, recollidos na base segunda da convocatoria.
Cuarto. Esta resolución entrará en vigor o día seguinte ao da súa publicación no
Diario Oficial de Galicia
e na páxina web do Valedor do Pobo.
Contra esta resolución, que pon fin á vía administrativa, as persoas interesadas poderán interpoñer recurso contencioso-administrativo, de conformidade co establecido nos artigos 8, 14 e 46 da Lei 29/1998, do 13 de xullo, reguladora da xurisdición contencioso-administrativa. Potestativamente, e con carácter previo, poderase interpoñer recurso de reposición, ante este mesmo órgano, nos termos dos artigos 123 e 124 da Lei 39/2015, do 1 de outubro, do procedemento administrativo común das administracións públicas.
Santiago de Compostela, 8 de abril de 2025
RESOLUCIÓN do 2 de abril de 2025, da Secretaría Xeral de Medios, pola que se amplía o crédito destinado ás axudas económicas dirixidas a empresas que realicen publicacións periódicas escritas integramente en galego.
Presidencia da Xunta de Galicia — III. Outras disposicións — 15/04/2025

O 8 de xaneiro de 2025 publicouse no
Diario Oficial de Galicia
a Resolución do 20 de decembro de 2024, da Secretaría Xeral de Medios, pola que se aproban as bases reguladoras para a concesión de axudas económicas, en réxime de concorrencia non competitiva, dirixidas a empresas que realicen publicacións periódicas escritas integramente en galego e se convocan para o ano 2025, mediante tramitación anticipada de gasto (código de procedemento PR858A).
O artigo 2 desta resolución establece a contía inicial dos créditos destinados a financiar estas axudas con cargo á aplicación orzamentaria 04.03.461A.470.0, sen prexuízo de ulteriores variacións producidas como consecuencia dunha maior dispoñibilidade orzamentaria.
A data actual, e coa finalidade de manter esta acción de fomento en niveis adecuados, cómpre ampliar o importe do crédito asignado a esta axuda, con cargo á aplicación orzamentaria 04.03.151A.470.0.
Polo exposto e en uso das facultades que teño atribuídas,
Artigo 1.
Ampliación de crédito
Amplíase o crédito destinado ás axudas económicas dirixidas a empresas que realicen publicacións periódicas escritas integramente en galego en 160.000,00 euros, con cargo á aplicación orzamentaria 04.03.151A.470.0. O importe total destinado ao financiamento destas axudas é de 200.000,00 euros.
Artigo 2.
Prazo de presentación de solicitudes
Esta modificación non afecta o prazo establecido na referida resolución para a presentación de solicitudes.
Artigo 3.
Réxime de recursos
Contra esta resolución poderá interpoñerse con carácter potestativo, recurso de reposición ante o mesmo órgano que ditou a resolución, no prazo dun mes contado a partir do día seguinte ao da súa publicación no
Diario Oficial de Galicia
.
Alternativamente, poderá interpoñerse recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses, contados a partir do día seguinte ao da súa publicación no
Diario Oficial de Galicia
.
Disposición derradeira única.
Entrada en vigor
Esta resolución entrará en vigor o día seguinte ao da súa publicación no
Diario Oficial de Galicia
.
Santiago de Compostela, 2 de abril de 2025
CORRECCIÓN DE ERROS. Orde do 18 de marzo de 2025 pola que se establecen as bases reguladoras para a concesión de subvencións para a edición en lingua galega de recursos didácticos curriculares para niveis non universitarios e se procede á súa convocatoria para o ano 2025 (código de procedemento PL400B).
Consellería de Cultura, Lingua e Xuventude — III. Outras disposicións — 15/04/2025

Advertidos erros na dita orde, publicada no
Diario Oficial de Galicia
número 70, do 10 de abril de 2025, cómpre facer a seguinte corrección:
Na páxina 21602, no artigo 8, Documentación complementaria, no número 2, onde di: «...a persoa solicitante deberá xuntar unha declaración sobre as axudas solicitadas ou concedidas para o mesmo proxecto, en que indique que non solicitou nin se lle concedeu ningunha outra axuda para este mesmo proxecto...», debe dicir: «...a persoa solicitante deberá xuntar unha declaración e indicar se solicitou ou non axudas para este mesmo proxecto, e, en caso afirmativo, declarar cales foron…».
Esta corrección de erros non modifica o prazo de presentación das solicitudes, que finalizará o día 12 de maio de 2025.
EXTRACTO da Orde do 2 de abril de 2025 pola que se establecen as bases reguladoras do Programa de incentivos ás empresas cualificadas como iniciativas de emprego de base tecnolóxica (IEBT) e se procede á súa convocatoria para o ano 2025 (código de procedemento TR340E).
Consellería de Emprego, Comercio e Emigración — III. Outras disposicións — 15/04/2025

BDNS (Identif.): 826098.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
https://www.infosubvenciones.es/bdnstrans/GE/es/convocatoria/826098
https://www.infosubvenciones.es/bdnstrans/GE/es/convocatoria/826099
https://www.infosubvenciones.es/bdnstrans/GE/es/convocatoria/826101
Primeiro.
Persoas beneficiarias
As empresas privadas, incluídas as persoas autónomas, con domicilio social, fiscal e centro de traballo na Comunidade Autónoma de Galicia, que se constitúan e inicien a súa actividade nun prazo non superior a un ano desde que o proxecto empresarial foi cualificado como IEBT, sempre que a maioría da titularidade da empresa lles corresponda ás persoas físicas promotoras do proxecto empresarial cualificado como IEBT e se cumpran os requisitos e as condicións establecidos nesta orde para cada modalidade de axuda.
Segundo.
Obxecto
Impulsar a creación de novas iniciativas empresariais de base tecnolóxica na Comunidade Autónoma de Galicia mediante a convocatoria do Programa de incentivos ás empresas previamente cualificadas e inscritas como iniciativas de emprego de base tecnolóxica.
As empresas cualificadas como IEBT poderán solicitar as seguintes modalidades de axudas dentro do primeiro ano de actividade:
a) Subvención á creación directa de emprego estable.
b) Axuda para o inicio e posta en marcha da actividade.
c) Subvención para a conciliación da vida persoal, laboral e familiar das persoas promotoras.
d) Apoio á función xerencial.
Terceiro.
Bases reguladoras
Orde do 2 de abril de 2025 pola que se establecen as bases reguladoras do Programa de incentivos ás empresas cualificadas como iniciativas de emprego de base tecnolóxica (IEBT) e se procede á súa convocatoria para o ano 2025 (código de procedemento TR340E).
Cuarto.
Importe
Para a concesión destas axudas destínanse cincocentos mil euros (500.000 euros).
Quinto.
Prazo de presentación de solicitudes
O prazo xeral para a presentación das solicitudes das axudas establecidas nesta orde comezará aos sete días naturais contados desde o día da súa publicación e rematará o 30 de setembro de 2025.
Santiago de Compostela, 2 de abril de 2025